**Vallensbæk Stationstorv 3**

**Afdelingsmøde den 15. september 2021**

**Forslag**

**Dagsorden punkt 6. Etablering af ladestander**

Stationstorvet august 2021

1. Beslutning om etablering af ladestander

Afdelingen skal beslutte, om man ønsker at opstille 2 væghængte ladestandere til elbiler på afdelingens p-dæk.

**Indstilling**

Det indstilles, at afdelingen beslutter at opsætte 2 ladestandere fra Carpow samt montering til en samlet pris på 60.000 kr.

**Sagsfremstilling**

Flere og flere efterspørger muligheden for at etablere ladestandere til elbiler i afdelingerne, hvor vi bor.

KAB har valgt at indgå i et strategisk samarbejde med firmaet CARPOW, da de dags dato er den udbyder af ladestandere, der passer bedst til det almene, samt den udbyder, der i størst muligt omfang sikrer overholdelse af sideaktivitetsbekendtgørelsen.

**CARPOW**

CARPOW a.m.b.a. er et fællesejet andelsselskab, der skaber værdi for dets medlemmer gennem fællesskab, indflydelse og samfundsansvar. CARPOW ’s medlemmer er boligforeninger, der har ladere tilsluttet CARPOW ’s netværk. Som medlem af CARPOW fastsætter afdelingen selv, hvad kWh-prisen skal for at lade. Det er CARPOW der opkræver fra brugeren og refunderer beløbet retur til afdelingen.

Gennem medlemskabet kan afdelingen deltage i og afgive stemme ved den årlige generalforsamling.

**Ladestandere**

Hver ladestander har et udtag, og der er dermed to biler, der kan lade på de to standere samtidig. Ladestanderne er intelligent styret og de deler den strøm, der er til rådighed mellem de biler, der lader.

Når man skal bruge laderen, kan man betale med en brik/kort eller logge på laderen via en app. Betalingen går dermed udenom afdelingen.

Der er mulighed for at booke en tid til laderen, så man er sikker på, at bilen er ladet op inden en lang køretur.

**Økonomi**

For at fremme bæredygtigheden, indfri efterspørgslen samt fremtidssikre selskabets boliger, har Vallensbæk boligselskab valgt at understøtte opsætning af ladestander økonomisk med et **tilskud på 60.000.-,** så der ikke er en udgift for afdelingen.

Der er en månedlig udgift til et serviceabonnement pr. udtag på 97 kr. + moms. Med 2 udtag bliver det til en årlig udgift på 2910 kr.

Der er ingen ekstra udgifter til forsikring, da ladestanderne går under afdelingens forsikring.

**Pris for at lade**

Beboere i afdelingen. 2,70 pr. kWh

Gæster: 3,50 kr. pr. kWh.

**Spørgsmål – svar**

Se vedhæftede skema

**Videre proces**

Såfremt afdelingen træffer beslutning om at etablere ladestander, vil bestyrelsen sammen med administrationen sætte arbejdet i gang.

**Dagsorden punkt 7 Råderet**

**Afdelingsbestyrelsen fremsætter følgende forslag**

**Råderetskatalog**

**Procedure for ændring**

**Under nedenstående afsnit**

**Arbejder i boligen, der ikke er forbedringer.**

**Her kræves ikke retablering ved fraflytning.**

**Forslag om:**

***Opsætning af fliser mellem køkkenbord og overskabe:***

***Det er tilladt at opsætte fliser mellem køkkenbord og overskabe. (Gem nogle til reparation). Arbejdet skal være håndværksmæssigt korrekt udført.***

***Husk at få godkendelse inden opsætning.***

**Dagsorden punkt 8. Husorden (er fremsendt tidligere)**

**Afdelingsbestyrelsen fremsætter følgende forslag**

**Reglerne for husdyr i Stationstorvet er:**

**I hver husstand er det tilladt at have ét husdyr.**

**Det kræver dog en skriftlig tilladelse. Ansøgningsblanket finder du på kab-bolig.dk.**

**1. Husdyret skal altid, når det færdes på ejendommen udenfor lejemålet, føres i snor.**

**2. Husdyret må ikke være til ulempe for andre beboere eller for ejendommen som sådan.**

**3. Husdyret må ikke forurene bebyggelsens arealer. Ryd op efter dit husdyr.**

**Ovenstående regler gælder også for besøgene husdyr, hvor det påhviler værten at sørge for at retningslinjerne følges.**

**Husstande, der efter de gamle regler har kunnet medbringe 2 husdyr ved indflytning, bevarer denne tilladelse.**

**Skulle et husdyrhold give anledning til problemer, fordi ovenstående regler gentagne gange ikke overholdes, kan afdelingsbestyrelsen inddrage tilladelsen til det konkrete husdyrhold.**

**En sådan afgørelse kan dog indankes til en efterfølgende beslutning på et afdelingsmøde.**

***Gentagne overtrædelse af betingelserne bevirker, at lejeaftalen kan betragtes som misligeholdt, hvilket kan medføre ophævelse af lejemålet jf.:***

***“Lov om leje af almene boliger”, § 90, stk. 1, nr. 7, hvis tekst er: “Når lejeren har tilsidesat god skik og orden jf. § 81, stk. 1, nr. 1-8 eller 11, jf. § 81, stk. 2, forholdet er af en sådan karakter, at lejerens flytning er påkrævet”.***

Der er indkommet følgende ændringsforslag fra Lars S til ovenstående:

**Forslag til afdelingsmøde i [afdeling]**  Dato: 31 / 08-2021

**Til afdelingsmødet d. 15 / 09-2021**

|  |
| --- |
| 1. **Forslag om:**

Ændring af forslag 28-08-2021 ”regler til husdyr”.Samme regel for alle, kun et husdyr fremadrettet.  |
|  |
| **2. Beskrivelse af forslaget:**Dem som nuværende har flere husdyr end 1, skal have lov til, at beholde nuværende dyr, men når de går bort, skal de efterleve samme nye regler med kun et husdyr. Dette da jeg mener der skal være lige regler for alle. |
|  |
| **3. Økonomiske konsekvenser:** |
|  |
| **4. Indsendt af:***Lars Søeborg 3C.1.2* |
|  |

Derudover er der indkommet dette forslag:

Sendt: Sat, 31 Jul 2021 15:49:40 +0200 (CEST)
Emne: Forslag til generalforsamlingen d. 20.august

Mit forslag drejer sig om tilladelse til at have en hund eller kat (kun indekat).

Da jeg søgte om bolig på Vallensbæk stations torv fik jeg at vide det var tilladt at have en hund eller kat.

Men nu kan jeg forstå at det kun gælder hvis man har en hund eller kat med.

Jeg kunne godt tænke mig på et tidspunkt at have en indekat og kun en indekat.

En indekat er og bliver kun i ens egen bolig.

Håber dette forslag vil blive modtaget positivt.

Hilsen fra Kirsten Ginsbo 3R

**Dagsorden punkt 9 Behandling af indkomne forslag**

**Forslag til afdelingsmøde i [afdeling]**  Dato: 18 /8 2021

**Til afdelingsmødet d. 15 / 9 2021**

|  |
| --- |
| 1. **Forslag om:**

*Dymo mærkning af cykler med bolig nr. F.eks 3C.1.2 (et sted på styr eller stel)* |
|  |
| **2. Beskrivelse af forslaget:**For at vi har styr på at de cykler, der står på vores fællesdæk tilhører en, som bor her, ikke en som er fraflyttet eller hvis en person er gået bort (så cyklen indgår i boet).Side gevinst, hvis en cykel forfalder og ejer har glemt de havde en, kan den fjernes i samråd med ejer. Dette for at sikre der altid er plads til vores cykler. |
|  |
| **3. Økonomiske konsekvenser:***Lidt udgifter til dymo tape? (ca 100 kr)* |
|  |
| **4. Indsendt af:***Lars Søeborg 3C.1.2* |